EN NETFLIX-SERIE
OTTE ÅR EFTER EROBRINGEN AF KONSTANTINOPEL
Mehmed.
Moder Mara.
Hvad gør du her så sent?
Leder efter dig.
Hvor længe er det siden, du har sovet?
To-tre dage?
Jeg ved det ikke.
Hvad bekymrer dig?
Jeg har set Vlad Dracula.
Her? I paladset?
Nej.
I mine drømme.
Frygtelige drømme.
Det er jo vanvid.
Hvorfor gør du det?
Du ødelagde min familie.
Nej! Jeg beskyttede dig som en bror.
Løgner!
Alt, du har gjort, er at tage fra mig.
Det er slut!
Dit had gør dig blind, Vlad.
Gå nu.
Så skåner jeg dit liv.
Valakiet bliver din grav.
Du vil dø alene.
Sufien sagde,
at mine drømme var fremtidsvisioner.
Bare det ikke er et omen.
Otte år efter Mehmed 2. s episke erobring af Konstantinopel
hånes han ikke længere som "drengesultanen. "
Mehmed er nu den mest magtfulde hersker i Østen
og den mest frygtede i Vesten.
Europa havde grund til at frygte ham.
Han har opfyldt profeten Muhammeds profeti,
han har erobret den by, som folk troede var uovervindelig,
og han har besejret Romerriget.
Han begynder at fokusere på at bevæge sig mod det oprindelige Rom.
Der er beretninger fra italienere, der besøgte Mehmeds hof,
der beskriver hans ønske om
at nå så langt vestpå, som Alexander den Store var nået østpå.
Så Italien var altid på dagsordenen.
Efter erobringen af Konstantinopel tog Mehmed titlen Kayser-i Rum,
romernes kejser, så der var ingen tvivl om, hvad hans hensigt var.
Som forberedelse til sin fremrykning mod vest
har Mehmed samlet et stort spionnetværk i de europæiske hoffer.
Sultan, beskeden fra Rom er,
at paven forbereder et korstog mod Dem i dette øjeblik.
Han kalder Dem "Apokalypsens røde drage. "
Florentinske slange. Undskyld omgående.
En barnlig hån fra en mand med en fjollet hat.
Deres holdning er klar, sultan.
Hvis De invaderer Europa, vil hele kristenheden rejse sig mod Dem.
Som de gjorde i Konstantinopel.
Hvem vil lede denne mægtige kristne hær mod mig?
De har ikke haft en stor kriger siden Hunyadis død.
Der er én hersker, som paven lytter til for tiden.
Han praler med, at han ved, hvordan han kan vinde over osmannerne.
Denne hersker har vel et navn.
Vlad Dracula.
Jeg lærte Vlad at kæmpe, da han var barn.
Han er frygtløs,
men han er ikke i stand til at starte en krig mellem os.
Er informationen blevet bekræftet?
Storvesir, det er bare rygter.
Indtil videre.
Men fyrst Vlad besøgte kongen i Buda for nylig.
Fyrsten burde vælge sine venner med større omhu.
Vlad Dracula voksede op ved det osmanniske hof med Mehmed,
og han var vojvod, eller hersker over Valakiet,
en vasalstat og osmannernes allierede
beliggende i det nuværende Rumænien.
Et kongerige, der har skiftet side mellem osmannerne og ungarerne.
De er underkastet osmannerne og ungarernes lune med hensyn til, hvem der bestemmer.
Vlad Dracula er en meget interessant figur,
fordi han er fanget mellem de to superkræfter.
Osmannerriget kommer gennem Balkan,
og så er der ungarerne.
De er det katolske Europas mestre,
og de vil have Dracula som deres stødpude mod osmannerne.
Han er meget svær at styre, men han er vigtig for dem.
Han er en bussemand.
Han er en plageånd.
Han kan sendes af sted,
fordi han har ry for at udføre hård krigsførelse,
og han er én af den tids rædselsfigurer,
Han kæmpede mod osmannerne, ungarerne og moldoverne.
Han kæmpede mod alle.
Rumænerne betragter ham
som én af de største vojvoder, der nogensinde har levet.
Resten af verden kender ham som Dracula, den blodtørstige vampyr,
på grund af en irsk mand i 1800-tallet, der havde tid til overs og skrev en roman.
Han elskede tilsyneladende at spidde folk.
Den virkelige Vlad Dracula, også kendt som Vlad Ţepeş, "Spidderen, "
overtog tronen i Valakiet i 1456
ved at dræbe sin forgænger i en duel og halshugge en anden rival,
efter han tvang ham til at grave sin egen grav.
Vlad er ekstremt blodtørstig og ond, selv efter middelalderens standarder.
Han voksede op i et krigerisk samfund.
Idet han voksede op under disse meget usikre forhold,
udviklede han en meget mørk personlighed.
Midt i en bitter magtkamp
med Valakiets herskende klasse og kongemagere, bojarerne,
afholder Dracula en påskebanket
for at løse konflikten med sine politiske rivaler én gang for alle.
Mine ærede landsmænd.
Min hustru, Anastasia, og jeg er beærede over at fejre påsken med jer.
Ligesom Kristus genopstod,
er huset Drăculeştis held også genopstået.
Og det bringer et velstående og uafhængigt Valakiet med sig.
Nye tider er på vej.
Vi har ungarernes respekt.
Og vi vil ikke længere betale skat til sultanen.
Fyrste, vi må være forstandige.
Meget af vores handel er med osmannerne,
og vi nyder sultanens hærs beskyttelse.
Dette er en fest.
Der bliver tid til politik.
Senere.
For min mand, fyrst Vlad.
Længe leve fyrst Vlad!
For Gud…
…skæbnen…
…min smukke hustru
og selvfølgelig jer.
Rænkefulde, forræderiske svin.
I er Valakiets virkelige fjender.
Skulle jeg glemme, at I forrådte min far og bror,
konspirerede med mine fjender og blev fede og rige?
Dimitrie, giv vores gæster en uforglemmelig lærestreg.
Javel.
Bojarerne og deres koner føres ud.
De bliver spiddet.
Desværre ved vi lidt for meget om, hvordan de spiddede dem.
Det er ikke rart.
Hjælp! Du må få min ring. Jeg beder dig!
Det er en grusom henrettelsesmetode.
Man tager en pæl, der ikke er så spids, og skubber den op i offerets anus.
Nej!
Så banker man den op med en hammer, indtil den kommer ud af skulderen.
Og hvis man får en dygtig bøddel,
vil han undgå de fleste vitale organer,
og så anbringer han pælen i jorden og lader personen dø.
Mesteren i det her var … Vlad Spidderen.
Til hans forsvar angående påskemassakren var der beviser på en sammensværgelse.
De ville afsætte ham.
Han havde set alle disse rivaliseringer og sammensværgelser,
der gik ud på at dræbe herskeren og indsætte en anden i hans sted.
Vlads far blev dræbt af bojarerne.
Hans storebror, Mircea, blev tortureret og derefter begravet levende af bojarerne.
Jeg tror ikke, han var gal.
Det var bare politik.
Det var der, hvor Vlad begyndte at få sit ry som "Vlad Spidderen. "
Det er et selvforklarende navn.
Så det var en del af hans identitet som hersker
og en teknik til at bevare kontrollen.
Hvis han kunne vise, at han var kvarterets ondeste knægt,
selvom nabodrengene var større end ham, så ville de lade ham være.
Lad det være en advarsel til vores fjender.
Jeg bøjer mig ikke for nogen.
De rådnende lig på vejene til Târgovişte og voksende rygter om Vlads forræderi
sendte en trodsig og meget personlig besked til Mehmed 2.
Draculas loyalitet over for den mand, han voksede op med, dalede.
Der var én, der fik spændingerne til at stige yderligere mellem Mehmed og Vlad,
og det var Draculas lillebror, Radu.
Han voksede også op i det osmanniske hof,
men han var stadig en del af sultanens inderkreds.
Nyhederne fra min italienske spion er bekymrende.
Florentineren havde meget at sige.
Din bror praler til paven om, at han ved, hvordan han skal besejre mig.
Han vil tilsyneladende deltage i et ungarskstøttet korstog mod os.
Ligesom din far.
Vlad er ikke min far.
Nej, han er farligere.
Livet ville være nemmere, hvis du herskede over Valakiet i stedet.
Han er uforudsigelig.
-Og du, kære Radu, er… -Forudsigelig.
Vlad har altid været en pralhals.
Det er tom snak.
Måske.
Har han skrevet?
Ikke for nylig.
Der er folk i Europa,
der kan opfatte min tålmodighed som en svaghed og blive opmuntret.
Det må ikke ske.
Vlad har glemt sin plads,
og jeg lader ham ikke stå i vejen for mine planer i Vesten.
Vlad svor troskab til dig, Mehmed.
Han søger kun din opmærksomhed.
Og den har han nu.
Han sidder kun på tronen i dag takket være min beskyttelse.
Han kan styre sit land, som han vil, takket være mig.
Men han nægter at komme for at hylde mig og betale sin skat?
-Han er stolt. -Imens omgås han vores fjender i Ungarn.
Jeg har allerede sendt bud efter ham.
Jeg har bedt ham komme og bevise, at han stadig er en allieret og en ven.
Jeg forventer, han kommer omgående.
Og hvis han nægter?
Det ville være uklogt.
Man ville nødig være Vlads lillebror.
Man ville nødig komme i klemme mellem Mehmed 2. og Vlad Dracula.
Han befandt sig ikke i en særlig rar position.
Radu var kendt under kaldenavnet "Radu den Smukke, "
men han var tydeligvis også en snu politiker.
Han elskede kultur og kunne lide osmannernes at gøre tingene på,
men Radu bevarede sin valakiske identitet.
Det må have været svært at være fanget mellem de to personligheder.
Min kære bror, da du ikke har besvaret min sidste tre breve,
skriver jeg til dig igen…
…i håbet om, at du vil holde dit løfte til mig…
…og vende tilbage til dit hjem…
…i Valakiet.
Tiden nærmer sig, hvor vi må gribe til våben mod dem,
der har holdt kniven mod vores strube alt for længe.
Familien er vores dyrebareste gave.
Loyalitet er alt.
Vær klar.
Med stor hengivenhed.
Din bror, Vlad.
Frøene til Vlad Draculas forræderi blev sået 20 år tidligere,
da hans egen far, Vlad 2. , blev bedt om at foretræde for Mehmeds far,
sultan Murad 2. , efter rygter om, at han var gået sammen med ungarerne
og havde grebet til våben mod osmannerne.
Sultan.
Jeg beklager, at jeg afbrød jagten,
men da jeg blev tilkaldt, hastede jeg hertil.
De har været en loyal ven og allieret i alle disse år.
Jeg ville ønske,
jeg kunne sige det samme…
…Vlad Dracul.
Der går rygter om min alliance med ungarerne
i det kommende korstog mod Dem, men det er bare rygter.
Ungarerne er slanger og ikke til at stole på.
Hvis jeg går i krig mod dig,
kan du trøste dig med, at jeg vil dræbe dig med ære.
Ansigt til ansigt.
Ikke med en kniv i ryggen.
Sultan, De må tro mig.
Hvilken garanti har jeg for,
at du ikke vender hjem med halen mellem benene
for at tilslutte dig de vantro og gribe til våben mod mig?
Som bevis på min evige loyalitet
giver jeg Dem det dyrebareste, jeg ejer,
mine sønner, Vlad og min yngste, Radu.
Hvordan kan du gøre det?
Stille, knægt!
Prins Vlad, prins Radu.
Som sultan accepterer jeg at tage mig af jer som mine fanger.
Fra nu af vil I altid være loyale over for mig
og en dag over for min søn, Mehmed.
Hvis jeres far bryder sin ed…
…bliver I henrettet.
Tak, sultan.
De var kongelige gidsler.
Det var to unge drenge, som blev taget fra deres hjem,
alle bånd og enhver kontakt til familien blev afbrudt,
og nu skulle de bekymre sig om at blive dræbt af dette fremmede hof,
hvis faren gjorde noget forkert.
De var brikker i et større spil.
En dag vender jeg tilbage efter jer.
Det var et grusomt spil.
Fuld af traumer og forræderi,
og Vlad er et godt eksempel på,
hvordan det liv kan påvirke den menneskelige psyke.
To årtier senere står Mehmed, ligesom sin far, Murad 2. ,
over for et potentielt oprør fra huset Drăculeşti.
Han sender emissærer til Valakiets hovedstad
for at opkræve Vlads gæld til sultanen.
Som vasalstat var Vlad nødt til at være loyal over for osmannerne.
Hans hær måtte kæmpe med den osmanniske hær,
hvor det var nødvendigt.
Og det vigtigste var selvfølgelig at betale sin skat hvert år.
Det var det, der opretholdt freden.
Sådan så en guldmønt ud
i slutningen af 1400-tallet.
Meget lille, men stort set rent guld.
Vlad skulle betale 2.000 af dem hvert år,
men det gjorde han tydeligvis ikke, eftersom Mehmed sendte emissærer
for at opkræve 10.000 guldmønter, hvilket svarede til fem års gæld.
Så det viser os, at siden Vlad blev hersker over Valakiet,
har han ikke betalt sin skat til den osmanniske sultan.
At han nægter at gøre det, er årsagen til hans problemer med Mehmed.
Velkommen til Târgovişte.
Jeg håber ikke, rejsen var for lang, pashaer.
Tak, fyrst Vlad.
Mehmed 2. , erobrer, hersker over to lande og to have,
kejser af Rom og sultanernes sultan sender sin hilsen.
Jeg er sikker på, at sultanernes sultan
ikke sendte jer så langt for at forære mig tyrkiske godter.
Fyrst Vlad, sultanen beder om…
Lad mig spare jer besværet.
Mehmed beder mig komme til hovedstaden,
betale min gæld og knæle for ham.
Som et tegn på loyalitet.
Men loyalitet virker begge veje.
Ikke sandt?
Der har været rygter om Deres troskab.
Tvivler du på fyrstens loyalitet?
Rolig.
Mit riges formue er gået til
at forsvare sultanens grænser mod ungarerne og andre,
der er skeptiske over for hans eventyr.
Valakiets kister er tomme.
Men De svor, at De ville betale tribut.
Det fremgik klart, da sultanen tillod Dem at bestige tronen.
"Tillod mig"?
"Tillod mig. "
Sultanen har været overbærende på grund af Deres venskab.
Vi har også venskaber i Europa.
Ledere, der siger, det er på tide, jeg sidder med ved bordet.
De behandler mig med respekt.
I taler om at hædre.
Men ingen af jer var høflige nok til at tage hatten af,
da I trådte ind i mit hof.
Fyrste, De tilbragte mange år i vores hof.
De ved, at osmannisk kultur forbyder os at tage hatten af offentligt.
Men I er i mit hof nu.
Vi når vist ikke til enighed.
Men jeg har en løsning.
Mehmed kan finde en ny allieret.
Og I behøver aldrig at tage hatten af igen.
Man skød ikke budbringeren i Mongoliet og Tyrkiet.
Disse ambassadører symboliserede Mehmed.
Behandlede man en ambassadør dårligt, behandlede man Mehmed dårligt.
Det var det tydeligste budskab, Vlad kunne sende til Mehmed.
Beskeden var tydelig. Freden var slut.
Han var på krigsstien.
Tror han, jeg vil ignorere det?
Du ignorerede ham i årevis og lod ham slippe for at betale skat.
Og nu, hvor ungarerne og paven støtter ham,
frygter han dig ikke.
Jeg behandlede ham som en bror, da faren forlod ham.
Mehmed, glem den dreng, der dukkede op hos os for mange år siden.
Han findes ikke længere.
Fjerner det dine bekymringer at stirre på kortet?
Gulbahar Hatun var Mehmeds gemalinde
og mor til hans søn, prins Beyazit 2.
Et nyt felttog?
Jeg sender din far på en mission til Valakiet.
For at tale med fyrst Vlad?
Så er det sandt.
Vlad har sluttet sig til ungarerne.
Hamza Bey henter Vlad med tilbage, så han kan blive straffet.
Kan du ikke sende en anden?
Ingen kriger er stærkere end din far.
Han kender også Vlad bedre end nogen i mit hof, endda Radu.
-Jeg hørte om emissærerne. -Gulbahar.
Hamza Bey når tilbage inden Beyazits fødselsdag.
Det lover jeg.
Ottomanerne mente, at man bedst håndterede situationen ved
at hente Vlad tilbage med magt for at stå til regnskab over for Mehmed.
De udtænkte et komplot,
der involverede to nøglepersoner fra det osmanniske hof.
Den første var en græker ved navn Thomas, som spillede den uskyldige.
En bureaukrat, der ikke virkede som en trussel.
Han skulle gå ind i Vlads hof
og overbevise ham om fordelene ved at tale med Mehmed og lokke ham med ud
på landet i Valakiet.
Imens skulle Hamza udføre den anden del af planen.
Han havde været Mehmeds våbenbroder siden erobringen af Konstantinopel.
Goddag, Hamza Bey, min gamle ven.
En uventet overraskelse.
I nogle af kilderne stod der helt sikkert,
at tilfangetagelsen af Vlad Dracula var hensigten.
Selvom en tilfangetagelse ville have glædet ham,
var sultanen sikkert tilfreds, hvad enten han blev fanget død eller levende.
Hamza Bey, fyrste, vi er alle gamle venner.
Jeg er sikker på, at misforståelsen med sultanen nemt kan løses.
-"Misforståelse"? -Ja.
Der er ingen misforståelse.
Nu forstår vi hinanden…
…læremester.
Det faktum, at Mehmed i 1461 havde foreslået mødet
i Giurgiu gennem Thomas Katabolinos, som var forfatter ved hoffet,
og gennem falkoneren Hamza,
viste, at både osmannerne og valakkerne
ikke længere var villige til at opnå fred, men foretrak at strides.
Vlad havde sit eget spionnetværk,
så Vlad havde forberedt en fælde som modsvar til den oprindelige fælde,
hvilket efterlod ham med nogle værdifulde fanger,
især i form af Mehmeds kammerat, Hamza.
Hvad sagde du, da jeg var dreng?
Kend din fjende, som du kender dig selv.
Du er et fjols.
Mehmed kommer efter dig.
Og jeg vil vente på ham.
Men hvad skal vi gøre … ved dig?
Forræder.
Føj det til vores samling.
Tag disse to med.
Dræb resten!
På dette tidspunkt var Vlad et skridt foran.
BULGARIEN 1462
Efter bagholdsangrebet på Hamza Bey og Thomas Katabolinos
indledte Vlad et 800 kilometer langt angreb på det osmanniske Bulgarien
hvor tusindvis af mænd, kvinder og børn blev dræbt.
"Fatih sultan Mehmed,
jeg fik besked om, at du bad mig om at komme i audiens.
Jeg må desværre takke nej.
Fra og med i dag
er jeg din fjende.
Du er en kujon.
Du gemmer dig bag din hær og dine mure, ligesom Konstantin gjorde før dig.
Hvis du vil erobre Europa, må du besejre mig.
Og vi ved begge to,
det bliver din undergang. "
Vlad sagde meget tydeligt:
"Med sådan en politisk gestus erklæres alle broer mellem os brændt,
og jeg venter dig på mit terræn. "
Han sendte Hamza Beys bedekrans.
Vlad vil dø for det her.
-Han lokker dig. -Nej, han truer mig.
Sultan.
Lad mig føre hæren ind i Valakiet og kappe hovedet af det arrogante fjols.
Jeg bør lede sultanens hær.
For at genoprette min families ære.
Prins Radu, du har aldrig ledet en hær.
Og jeg er bange for, at når det gælder, er blod måske tykkere end vand.
Hvad mener du?
Din familie har for vane at forråde sultanen.
Så er det nok!
Jeg vil lede min hær.
Det er mellem mig og Vlad.
Jeg tager til Valakiet,
og før jeg dræber ham, skal han se, at jeg tager det, han elsker allermest.
Hans elskede hovedstad, Târgovişte.
Sultan, dit felttog i Korinth er lige begyndt.
Send pasha Mahmud til Valakiet i stedet.
-Pasha Mahmud. -Sultan.
-Prins Radu. -Sultan.
I skal begge ride ved min side.
Når jeg tager Vlads hoved, Radu, overtager du tronen i Valakiet.
Moder Mara.
Tag straks til Buda.
Ungarerne respekterer dig.
Jeg må vide, hvad deres rolle er.
Begge mænd vidste, at krigen var på vej, men Mehmed begyndte nok at se to ting.
For det første blev Valakiet en hård nød at knække.
Terrænet var på forsvarerens side.
Han vidste, at han havde en værdig modstander
på slagmarken i form af Vlad Dracula.
Men der var også et stort element af fornærmelse
omkring det, der skete forud for krigen.
Mehmed samlede en enorm hær,
næsten på størrelse med den, der erobrede Konstantinopel.
I blodfejden med Vlad Dracula var der ingen vej tilbage.
Samtidig i Ungarn opsøgte Spidderen den eneste hær i Europa,
der kunne stå mål med osmannerne på slagmarken.
-Er det… -Ja, kong Matthias.
Næser og ører fra de tyrkere og bulgarere, jeg dræbte på vej over Donau.
Bortset fra dem, der blev brændt levende i deres hjem.
Ja.
23.844.
Nyheden om Deres vellykkede felttog mod osmannerne er allerede kendt i Europa.
Men kendskabet er ikke helt så detaljeret.
Paven har selv sagt,
at der er et stort behov for en med Deres talenter i det kommende korstog.
En, der ved, hvordan Mehmed kan besejres.
Vær forvisset om, at jeg dræber sultanen.
Men kong Matthias.
Mehmeds vrede kender ingen grænser.
Til foråret kommer han med onde hensigter og al sin magt.
Men hvis De og Deres mægtige hær
går sammen med mig,
taber den store tyrker med sikkerhed.
Hver ting til sin tid.
Vi sender en udsending i de kommende uger med nyheder om vores planer.
Vlad sagde meget tydeligt:
"Det har vi allerede gjort mod osmannerne.
Jeg er den rette mand.
Og her er to sække med deres næser, ører og hoveder, som De kan nyde. "
Matthias Corvinus udnyttede Vlad Dracula til sin egen fordel.
Ungarerne behandlede Vlad akkurat som osmannerne.
Som en del af et større politisk spil.
De brugte ham, så længe han var nyttig, og bagefter lod de ham i stikken.
Far, tag mig med.
Du kommer snart nok med på felttog.
Men jeg har trænet med janitsharerne.
Mit sværd er skarpt.
Dit sværd er måske skarpt, Beyazit, men du er ikke klar.
Du skal studere strategi og taktik.
Alexander og Cæsar.
Beyazit, jeg skal tale med din far nu.
Er min far død?
Vi tror, Vlad holder ham som gidsel.
Han er et uhyre.
Hvordan kunne du kalde ham din bror?
Jeg lover at vende hjem med Hamza Bey.
Når du finder Vlad,
så få ham til at lide.
Den 26. april 1462
begav Mehmed sig af sted mod Valakiet…
…hvor ét af de osmanniske gidslers skæbne allerede var beseglet.
Bare rolig, pasha Katabolinos.
Din sultan kommer snart og redder dig.
Og Vlad Dracula ventede på ham…
Tekster af: Vibeke Petersen